110 menors de Gandia es beneficien de les ajudes per a atendre les necessitats d'alimentació de menors en risc d'exclusió social durant l'estiu
12 agost 2019

## 110 menors de Gandia es beneficien de les ajudes per a atendre les necessitats d'alimentació de menors en risc d'exclusió social durant l'estiu12 agost 2019Última actualització: 14 juliol 2025

![](../gestion/img/CarolaWoodward_2386.JPG)  
  

La **Regidora delegada de l'Àrea de Polítiques Educatives i Benestar Social, Carmen Fuster**, ha anunciat que l'Ajuntament de Gandia ha rebut dues ajudes econòmiques, per al desenvolupament dels programes d'atenció de les necessitats i inclusió social a menors i les seues famílies, que han ajudat 110 xiquets i xiquetes.  
  
Aquestes ajudes, procedents de la Conselleria d'Igualtat i Polítiques Inclusives, asseguren la protecció de menors i, especialment, d'aquells en risc d'exclusió amb un doble objectiu: atendre les necessitats d'alimentació de menors en risc d'exclusió social (ajuda de 15.752€) i oferir programes d'oci i temps lliure amb la finalitat d'afavorir la conciliació de la vida familiar i laboral (ajuda de 9.873€)  
  
**Fuster** ha declarat que amb el programa, que comprén de l'1 de juliol fins al 31 d'agost, “_Amb aquest tipus de mesures aconseguim garantir la protecció integral que ens permeten com a ciutat, assegurar-nos de la prevenció i eliminació de qualsevol causa de marginació o desigualtat social en un col·lectiu tan vulnerable com són els xiquets i xiquetes” “Des de la passada legislatura hem treballat en aquesta i altres mesures que ajuden els més desfavorits gràcies també a la implicació del Govern de la Generalitat_”